# Referat for bestyrelsesmøde søndag den 12. marts 2023

Tilstede var bestyrelsesmedlemmerne Kim, Nanna, Jimmy, Pernille og Hannibal.

Kassereren, Martin.

Mødet startede klokken 1500.

* Kassereren, Martin, gennemgik Bylundens økonomiske situation ifm. OK Nygaard. Følgende blev diskuteret:
  + OK Nygaard har været væsentlig dyrere end forventet. Alene snerydning kostede cirka 40.000 kr. og det samme for haveservice.
  + Bylunden er bundet af kontrakten med haveservice hos OK Nygaard resten af 2023.
  + Snerydningen hos OK Nygaard bliver opsagt hurtigst muligt, så vi undgår at skulle betale for snerydning hos OK Nygaard i den kommende sæson 2023/2023.
  + Det blev aftalt at indhente alternative tilbud på både snerydning og havemand f.eks. hos Lillegård Haveservice.
  + Bylunden går i minus i 2023, hvorfor en kontingentstigning er en nødvendighed.
  + Alle regninger er steget med 10 % i år, hvorfor kontingentet er nødt til at stige.
  + Martin regnede budgettet igennem, og kontingentet er nødt til stige til cirka 3700 kr./halvårligt startende fra den 1. maj. Det bliver gældende for hele 2023. I så fald, at beboerne ikke ønsker at fortsætte med haveservice, kan kontingentet blive sænket fra 2024 igen.
  + Kontingentstigningen skal godkendes til generalforsamling. Alternativt, så går kontoen i minus, hvor Bylunden alligevel hæfter solidarisk.
* Opsummering:
  + Jimmy sørger for opsigelse af OK Nygaard sneservice.
  + Jimmy indhenter tilbud på fastpris af sneservice hos snevagten og Lillegård Haveservice.
  + Stigning i kontingent til 3700 kr./halvår startende fra 1. maj 2023.
  + Indhente nye tilbud på haveservice i løbet af foråret.
* Kassereren talte om at dele budgettet op i flere poster, så f.eks. ”renhold og vedligeholdelse” var delt op i underposter med ejendomsskat, arbejdsdag, OK Nygaard osv.
* Kassereren arbejder på at lagre alle dokumenter digitalt f.eks. i microsoft teams.
* Følgende blev aftalt at indkøbe efter indbrudstyveriet i fællesskuret. Hannibal indkøber.
  + 4 \* Makita batterier.
  + 2 \* Makita opladere.
  + Makita hækkeklipper.
  + Løvsuger. <https://www.proshop.dk/Loevsugerblaeser/Einhell-GC-EL-3024-E-elektrisk-loevsuger-blaeser-40-liter-230V3000W/3139226>
* Hannibal sender efterfølgende de nye fakturaer til forsikringsselskabet mht. at få dækket tabet efter indbrudstyveriet.
* Der blev talt om opsætning af lys med sensor ved skuret. Bestyrelses traf ikke en beslutning på dette møde.
* Allan har foreslået hjertestarter i Bylunden.
  + Pernille undersøgte dette ift. pris, forsikringskrav, installationskrav osv. Bestyrelsen mente ikke at tiden var moden til dette pga. foreningens økonomi.
* Bylunden talte om, at rette henvendelse til ejeren i J. E. Pitznersvej 51 mhp. klipning af hækken i skellet, når dette bliver aktuelt i den kommende sæson.

Generalforsamling:

* Hvem er på valg og hvem genopstiller.
  + Hannibal er ikke på valg.
  + Nanna er ikke på valg.
  + Pernille er på valg og genopstiller.
  + Jimmy er på valg og genopstiller.
  + Kim er på valg, men vil gerne overlade posten til en anden beboer.
  + Martin er kasserer under lidt atypiske omstændigheder, idet Martin ikke er medlem af bestyrelsen. Kassererposten bør derfor være på valg til generalforsamlingen.
  + Bekim, suppleant, på valg.
  + Eve, suppleant, på valg.
  + Bjarke, revisor, på valg.
* Beboerne skal varsles ift. at indsende forslag til generalforsamlingen.
* Hannibal laver et skriv, hvor der indkaldes til generalforsamling. Det skal indeholde:
  + Reklame for hvorfor beboerne skal engagere sig i bestyrelsen.
  + Forslag skal være bestyrelsen i hænde senest 3 uger før generalforsamlingen.
  + Varsel om afstemning vedrørende OK Nygaard, hvor for og imod bliver præsenteret.
    - Hvis nej:
      * Kontrakten kan først opsiges til udgangen af 2023.
      * Skal der være en ekstra årlig arbejdsdag i 2024 og frem for at komme ukrudtet til livs?
      * Det kræver, at beboerne tager græsslåmaskinen og slår græsset, eller begynder at luge ukrudt på en fridag, hvis området skal forblive pænt.
* Der blev aftalt nyt møde søndag 16/4 kl. 15 til gennemgang af indkommende forslag samt diskutere den endelige kontingentstigning.

Mødet sluttede klokken 1625.